विपक्षी दलों का यह कहना कि कोई भी विकास कार्य जनता तक नहीं पहुँचा है । सरकार तथा जनता दोनों के आँखों में धूल झोंकने के समान है । हमने विकास को हर व्यक्ति तथा देश के हर कोने तक पहुँचाने के लिए करोडों रूपये खर्च किये हैं । इसके लिए हमने न केवल दैनिक, साप्ताहिक, अर्धमासिक, मासिक व वार्षिक पत्र-पत्रिकाओं का सहारा लिया बल्कि रेडियो, टीवी, इन्टरनेट व मोबाइल जैसी आधुनिक तकनीकों के जरिये भी विकास को जन-जन तक पहुँचाने का प्रयास किया । फिर भी जनता को गुमराह करने की साजिश की जा रही है । लेकिन फैसला आपके हाथ में है । फिर से ताली नाद गूँजा ।